דונלד בלינקן

דונלד מאייר בלינקן<ref></ref> (בשם מלא באנגלית: Donald Mayer Blinken; 11 בנובמבר 1925 – 22 בספטמבר 2022) היה איש עסקים ודיפלומט יהודי-אמריקאי.<ref name=":0"></ref><ref name="FT"></ref> הוא כיהן כשגריר ארצות הברית בהונגריה בין השנים 1994 ל-1997. בנו, אנתוני בלינקן, הוא מזכיר המדינה של ארצות הברית בממשלו של נשיא ארצות הברית ג'ו ביידן.

== ביוגרפיה ==
בלינקן נולד ב-11 בנובמבר 1925 ביונקרס, ניו יורק. בנם של מוריס בלינקן ואתל לבית הורוביץ.<ref name=":1"></ref><ref name="statedept1994"></ref><ref></ref><ref></ref> הוריו היו ממוצא יהודי ואביו היה במקור מקייב (כיום בירת אוקראינה). סבו היה הסופר . לבלינקן היו שני אחים: , שכיהן כשגריר ארצות הברית בבלגיה, ורוברט.

האחים גדלו בניו יורק וביונקרס. הם למדו בבית הספר הוראס מאן. בלינקן שירת בשנת 1944 במהלך מלחמת העולם השנייה בחיל האוויר של ארצות הברית ולאחר המלחמה סיים בהצטיינות בשנת 1948 תואר ראשון בכלכלה מאוניברסיטת הרווארד.<ref name=":0" /><ref name=":2"></ref><ref name="HA"></ref>

ב-1966, נמנה בלינקן עם מקימי ורבורג פינקוס, בנק השקעות בניו יורק.<ref></ref> הוא שימש כדירקטור בוורבורג פינקוס וכיהן כיו"ר הדירקטוריון. מ-1970 עד 1976, בלינקן היה נשיא האקדמיה למוזיקה של ברוקלין.<ref name=":3"></ref> הוא מונה לחבר בחבר הנאמנים של אוניברסיטת המדינה של ניו יורק על ידי המושל יו קארי בספטמבר 1976 ומונה ליושב ראש חבר הנאמנים ב-1978.<ref></ref> חבר הנאמנים בראשותו התעמת עם המושל מריו קואומו מכיוון שקואומו רצה שחבר הנאמנים יקצץ בהוצאות. בלינקן הודיע על התפטרותו מחבר הנאמנים באוקטובר 1989, שנכנסה לתוקף עם אישור יורשו ב-1990.<ref></ref>

במהלך כהונתו של הנשיא ג'ימי קרטר, שימש בלינקן כחבר בפאנל המיוחד לבחינת מועמדויות לבתי המשפט לערעורים של ארצות הברית.<ref name=":3" /> בשנת 1994, הנשיא ביל קלינטון מינה את בלינקן לשגריר ארצות הברית בהונגריה.<ref></ref> מינויו אושר על ידי הסנאט של ארצות הברית והוא כיהן בתפקידו עד 1997.<ref name="Evan"></ref><ref name=":0" /><ref name=":2" /> משנת 2000 עד 2004, כיהן כמזכיר הכללי של הפדרציה העולמית של אגודות האומות המאוחדות (WFUNA) .<ref name=":3" />

ב-1956 נפגש בלינקן עם הצייר היהודי מארק רותקו והיה לאספן אמנות. הוא היה נשיא קרן מארק רותקו מ-1976 עד 1989.<ref></ref><ref name="Donation"></ref> בשנת 1984 העניקה הקרן כ-1,000 יצירות אמנות למוזיאונים שונים, ביניהם, הגלריה הלאומית לאמנות.<ref name="Brenson"></ref><ref></ref>

== חיים אישיים ==
בלינקן התגורר ברחוב 52 בעיר ניו יורק ובעיירה איסט המפטון, ניו יורק.<ref name="Max"></ref><ref name="roiling"></ref><ref name="Star"></ref>

בלינקן היה נשוי ליהודית פרהם משנת 1958 ועד גירושיהם ב-1971. ב-1975 התחתן עם ורה ארמר, ניצולת שואה מהונגריה.<ref name=":1" /> בשנת 2009 פרסמו בני הזוג ספר זיכרונות על בריחתה מהונגריה הקומוניסטית ועל תקופתם בהונגריה במהלך כהונתו כשגריר ארצות הברית במדינה.<ref></ref> בשנת 2015, שונה שמו של "ארכיון החברה הפתוחה" בהונגריה ל-"ארכיון החברה הפתוחה על שם ורה ודונלד בלינקן" לאחר שבני הזוג בלינקן תרמו לארכיון תרומה נכבדת.<ref></ref>

בנו מנישואיו הראשונים, אנתוני בלינקן, מכהן כמזכיר המדינה של ארצות הברית בממשלו של הנשיא ג'ו ביידן.<ref name="longtimeaide"></ref><ref name="blinken-sos-nyt-nov-2020"></ref>

בלינקן הלך לעולמו באיסט המפטון ב-22 בספטמבר 2022, בגיל 96.<ref name="AP-Obit"></ref><ref name="NYTObit"></ref><ref name="BBCNews-obit"></ref>

== קישורים חיצוניים ==

* 

== הערות שוליים ==

קטגוריה:שגרירי ארצות הברית
קטגוריה:שגרירים בהונגריה
קטגוריה:דירקטורים אמריקאים
קטגוריה:דירקטורים יהודים
קטגוריה:ניו יורק: אישים
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:בוגרי אוניברסיטת הרווארד
קטגוריה:אמריקאים ממוצא אוקראיני-יהודי
קטגוריה:אמריקאים ממוצא גרמני-יהודי
קטגוריה:יזמים אמריקאים
קטגוריה:אספני אמנות אמריקאים
קטגוריה:יזמים יהודים
קטגוריה:אספני אמנות יהודים
קטגוריה:אמריקאים שנולדו ב-1925
קטגוריה:אמריקאים שנפטרו ב-2022